OpenLLM-France/wikimedia huggingface dataset:
# Embannadurioù an Tour-Tan

Embannadurioù an Tour-Tan zo un ti-embann katolik, savet gant Job Lec'hvien e 1980. Embannet en deus levrioù ar Bibl.

## Liammoù diavaez

Embannadurioù An Tour-tan abaoe 1980
Levrioù barzhoniezh, levrioù kristen, istor, ... h.a.
* Chomlec'h: 14 st. Théodore Botrel Kergozh - 22200 Gwengamp-Pabu
# Embarañ

An embarañ eo an ober reizhel etre daou loen pe daou zen pa laka ar par e reizh e reizh ar barez.
* Balafenned Chlosyne lacinia
* Baoted
* Buoc'haned
* Kelien
* Laothoe populi
* Nadozioù-aer
* Simosyrphus grandicornis
# Emberiza poliopleura

Emberiza poliopleura :
| Emberiza poliopleura. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Emberizidae |
| Genad : | Emberiza |
| Anv skiantel ||
| Emberiza poliopleura (Salvadori, 1888) ||
| D'ar vevoniezh e tenn ar pennad-mañ. ||
Emberiza poliopleura a zo ur spesad golvaneged eus ar c'herentiad Emberizidae.
Anvet e voe Fringillaria poliopleura (kentanv) da gentañ-penn (e 1888) gant an evnoniour italian Tommaso Salvadori (1835-1923).

## Annez

Kavout a reer ar spesad en Afrika ar Reter, en un takad hag a ya eus Etiopia ha Somalia da hanternoz Tanzania.

## Liammoù diavaez

* (en) Emberiza poliopleura war al lec'hienn BirdLife International.
* (en) Emberiza poliopleura war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Emberiza poliopleura.
a vo kavet e Wikimedia Commons.
# Emberizidae

Emberizidae :
| Emberiza sahari, luc'hskeudennet e Marrakech (Maroko). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
Emberizidae a zo ur c'herentiad e rummatadur an evned, ennañ breaned 'zo, termenet e 1828 gant an evnoniour alaman Christian Ludwig Brehm (1787-1864).
Da-heul labourioù ar skiantour stadunanat Frederick Keith Barker hag e genseurted e voe diblaset, e 2017, an holl c'henadoù a yae d'ober Emberezidae er c'herentiadoù Passerellidae (krouet d'an degouezh-se) ha Thraupidae. Bremañ, diouzh Doare 8.1 an IOC World Bird List, ne chom nemet ur genad golvaneged d'ober ar c'herentiad :

## Notennoù ha daveennoù

* ↑ (en) Emberizidae: Buntings Brehm, 1828.
* ↑ Kevin J. Burns, John Klicka, Scott M. Lanyon & Irby J. Lovette.
* ↑ (en) Roadennoù IOC World Bird List diwar-benn Passeriformes/Emberizidae (lennet e-barzh d'an 29 a viz Ebrel 2018).
a vo kavet e Wikimedia Commons.
# Henri Bles

Henri Bles pe Herri met de Bles, anvet ivez Henri Blès, Herri de Dinant, Herry de Patinir, Civetta (c. 1510 – c. 1555–60) a oa ul livour flamank, bet ganet e kêr gozh Bouvignes e-kichen Dinant (e Belgia hiziv) ha marvet e Ferrara (en Italia hiziv). En Antwerpen edo e stal-labour.

## Livadurioù

* Prosesion d'ar Golgota
* Mengleuzioù kouevr
# Henri Diamant-Berger

Henri Diamant-Berger, bet ganet Henri Simon Diamantberger e Pariz IX d'an 9 a viz Mezheven 1895 hag aet da Anaon e Pariz V d'ar 7 a viz Mae 1972, a oa ur filmaozour, saver senarioioù ha produour gall.
Tad-kozh e oa d'an den a sinema Jérôme Diamant-Berger.
# Henri Dupuy de Lôme

Stanislas-Charles-Henri-Laurent Dupuy de Lôme, bet ganet d'ar 15 a viz Here 1816 e Kastell Soe e Plañvour (Mor-Bihan, Bro-C'hall) hag aet da Anaon d'ar 1añ a viz C'hwevrer 1885 e Pariz (Seine d'ar mare-se, Bro-C'hall), a oa un ijinour milourel (en ijinerezh mor) hag ur politikour gall.
Roet e oa bet e anv d'ul lise en Oriant e miz Gouere 1922.
# Henri Dyèvre

Henri Dyèvre a oa un ofisour uhel eus Morlu Frañs, ijinour hidrografour jeneral a gentañ klas (eilamiral), dastumer lec'hanvioù brezhonek.

## E vuhez

Ganet eo bet d'an 21 a viz Kerzu 1893 e Gwened. Aet eo da Anaon d'an 28 a viz Mae 1982 e 16vet arondisamant Pariz. Beziet eo bet e Poullaouen d'an 2 a viz Mezheven 1982.
Mab oa da Jean-Baptiste Dyèvre, genidik eus Landevenneg ha da Henriette Marchais, genidik eus Daoulaz.
Studiañ a reas e skolaj Sant-Frañsez-Zavier e Gwened ha goude e Skol ar Mor evit dont da vezañ ofisour er Morlu. Dont a reas e-maez eus ar Skol e 1912, kentañ eus e rummad.
Prantadoù en deus bet war listri brezel, prantadoù all o kelenn e Skol ar Mor pe o labourat e servijoù ar Morlu.
Bet eo bet war vourzh ar morreder Descartes e miz Genver 1914. Diwezhatoc'h e 1914 edo war ar vag-kanoliañ La Zélée e Tahiti. Betek 1917 e do war ar Montcalm er Mor Ruz hag e Mor an Antilhez.
E 1918 e voe kaset da Greizenn-vor Savannah (Stadoù-Unanet).
E 1928-1929 e voe kabiten ar bagoù-kanoliañ La Vaillante ha L'Engageante evit ren labourioù hidrografiezh war aodoù Norzh Bro-C'hall.
E Tunizia edo etre 1940 ha 1942.
Anvet eo bet penn-ijinour hidrografour e 1941, ijinour hidrografour jeneral a eil klas d'an 8 a viz Gouere 1942, ijinour hidrografour jeneral a gentañ klas d'an 23 a viz Mezheven 1948.
E penn Servij Hidrografiezh ar Morlu eo bet betek fin e amzer labour (adalek 1946 hervez Akademiezh Skiantoù Tramor, adalek 1953 pe war-dro evit EspaceTraditions/École Navale)

## Labour evit ar brezhoneg

Gloazet e voe e Tahiti e-kerzh emgann Papeete d'an 22 a viz Gwengolo 1914. Eno e teskas brezhoneg war e wele ospital.
E 1921-1924 e roas skoaz da Ber Mokaer dre skrivañ pennadoù gallek evit Buhez Breiz.
Ren a reas ur skipailh karget da studiañ anvioù-lec'h a-hed an aod tro-war-dro da Drebeurden e 1950. Reiñ a reas lusk d'al labour dastum an anvioù-lec'h a-hed aodoù Breizh.

## Enorioù

Komañdour Lejion a enor Frañs (1949)
Ofisour an Deskadurezh Publik.
Roet dezhañ medalenn a eil klas servijoù soudardel a-youl-vat e 1936.
Dilennet ezel eus rann kentañ Akademiezh ar Skiantoù Tramor d'an 21 a viz Kerzu [[1951]).
Komañdour an Dellezegeh a vor (1953).

## Mammennoù

* Geriadur ar Skrivagnerien ha Yezhourien gant Lukian Raoul, Al Liamm,1992, 432 b, skeudennoù.ISBN 2-7368-0034-6
* Lec'hienn Espace Traditions/École Navale
* Lec'hienn Akademiezh Skiantoù Tramor (Académie des Sciences d'Outre-mer)
# Henri Barnoin

Henri Alphonse Barnoin, bet ganet en un tiegezh arzourien e Pariz e 1882, hag aet d’an Anaon er memes kêr e 1940, a oa ul livour gall. Livourien e oa e dad hag e eontred ivez.
Kalz taolennoù en devoa livet diwar-benn Breizh.
Mont a reas Henri Barnoin da Gonk-Kerne alies adalek 1912 ha tremen bep hañv eno adalek 1919. Ur stal en doa war gae Pénéroff.

## Un nebeud oberennoù

* Marché à Quimperlé ("Marc’had e Kemperle")
* Pardon de Saint-Fiacre ("Pardon Sant-Fiakr")
* Le pardon de la Forêt-Fouesnant ("Pardon Ar Forest-Fouenant")
* Marché aux étoffes ("Marc'had an danvez")
* Porzh Konk-Kerne.
* Marc'had e Breizh.
* Skafoù er selin.
* Vue du quai Saint-Michel et de Notre-Dame.

## Diskouezadegoù

* Henri Barnoin (1882-1940), Mirdi Ar Faoued, 2006

## Levrlennadur

* Henri Barnoin: 1882-1940, Jean-Marc Michaud, Ti-embann Le Télégramme, 2006, ISBN 978-2848331683
* Peintres des Côtes de Bretagne, Léo Kerlo ha Jacqueline Duroc, Chasse-Marée, 2006, ISBN 9782914208833
# Henri Cornet

Henri Cornet (Henri Jardry e anv gwir) a oa ur reder war varc'h-houarn, bet ganet d'ar 4 a viz Eost 1884 e Desvres (Pas-de-Calais).
Gounezet e oa bet 2$^l$ Tro Bro-C'hall gantañ e 1904 da geñver degouezhioù dreistordinal. Aet e oa bet ar maout gantañ en 3$^{de}$ tennad-hent etre Marselha ha Toloza. Erruet e oa e Pariz, renket da 5vet ha dre ma oa bet divarrekaet ar pevar reder kentañ (Maurice Garin, Lucien Pothier, César Garin ha Hippolyte Aucouturier) e oa deuet da vezañ yaouankañ (19 vloaz, 11 miz hag 20 deiz d'an ampoent) gounideg an Dro. E daol-kaer nemetañ e voe, evitañ da vezañ gounezet ar redadeg Pariz-Roubaix e 1906.
Aet e oa bet da Anaon d'an 18 a viz Meurzh 1941 e Prunay-le-Gillon (Eure-et-Loir).
# Henri Delacoux de Marivault-Emeriau

Henri Delacoux de Marivault-Emeriau a oa bet ganet d'an 22 a viz Mezheven 1821 e Châteauroux hag aet e oa da Anaon d'ar 26 a viz Du 1910 e Pariz.
Tremenet en devoa e vicher a-bezh er morlu adalek 1837 betek ar 14 a viz Genver 1881 ma oa bet aotreet da vont war e leve, goude bezañ bet anvet da gabiten lestr d'an 2 a viz Kerzu 1864.
Pa oa bet roet e zilez gant Émile de Kératry e oa bet anvet Henri Delacoux de Marivault-Emeriau e penn Kamp Koñli dre zekred ar 7 a viz Kerzu 1870, roet e oa bet dezhañ ar rez a jeneral rannarme war un dro, hag eñ da zont da vezañ trede pennrener Arme Breizh. Dindan e veli eo o devoa staget, d'an 12 a viz Kerzu 1870, ar miliadoù a soudarded eus Breizh da guitaat al lec'h milliget-se a denne kentoc'h d'ur gêr fank eget d'ur c'hamp aozet mat.
Roet e voe dezhañ ar rez a gomander en Urzh broadel al Lejion a enor d'an 29 a viz Eost 1872.
# Henri-Marie de L'Estang du Rusquec

Henri-Marie de L’Estang du Rusquec, ganet d’an 31 a viz Mezheven 1855 e Kerezelleg-Trelevenez, er c’hastell bet savet gant e dad, ha marvet d'an 3 a viz Mezheven 1918, a oa un denjentil leonat ha brezhoneger.
Dimeziñ a reas gant un nizez da Deodor Kervarker, embanner ar « Barzhaz Breizh », Sidonie-Hermine a Gervarker. Ur brezhoneger a zoare eo bet, evel e eontr Henri de L'Estang du Rusquec (1822-1906) hag a savas geriadurioù galleg-brezhoneg ha brezhoneg-galleg. Henri-Marie, eñ, a yeas da chom d'ar Merzher, hag a savas kastell Hirziri. Stourm a reas taer ouzh lezennoù an inventer ha Combes da zifenn he frankiz d’an Iliz.
Sevel a ra kalzik kantikoù ha kananouennoù, hag e reas konferañsoù e brezhoneg ivez. Evel merc’h Teodor a Gervarker, an Itron de Boisanger, hag a oa o chom e-kichenik, e Lannurvan e kastell Kerdaoulaz, e reas e seizh gwellañ da sikour an dud da zerc’hel d’ar feiz ha d’ar yezh. Deuet da vezañ dall, e varvas goude un hir a gleñved e dibenn ar brezel bras, d’an 3 a viz Mezheven 1918.

## Oberennoù

* War ar menez, ar bastored, kantik, adembannet e Kanit 'ta tudoù.

## Pennad kar

* Ruskeg
# Henri Deterding

Henri Wilhelm August Deterding KBE (Hon), lesanvet Napoleon ar petrol, ganet d'an 19 a viz Ebrel 1866 e Amsterdam hag aet da Anaon d'ar 4 a viz C'hwevrer 1939 e Saint-Moritz, a oa unan eus kentañ pennoù bras ar Royal Dutch Petroleum Company (Koninklijke Nederlandsche Petroleum Maatschappij). E-pad 36 vloaz (1900–1936) e voe prezidant an embregerezh kenkoulz ha prezidant an embregerezh eoul-zu Royal Dutch/Shell.
Tizhet e oa bet gantañ ar post uhelañ en embregerezh goude marv penn bras ar Royal Dutch, Jean Baptiste August Kessler. Deuet e oa a-benn da gemer penn an embregerezh a-enep John D. Rockefeller, penn ar Standard Oil. Enoret e oa bet gant an Order of British Empire e 1920, evit e labour dezougen dour-tan d'ar gevredidi e-pad ar C'hentañ Brezel-bed.
Skarzhet e voe eus penn an embregerezh e 1936, ur wech aet da vevañ en Alamagn Nazi ha roet e harp a-grenn da obererezhioù Adolf Hitler.

## Naziegezh

Diaes eo kaout prouennoù istorel resis eus peur e oa bet bamet Deterling gant an naziegezh ha petra a voe graet gantañ evit harpañ al luskad-se. Betek-henn n'eus prouenn anat ebet e vije bet arc'hantaouet an nazied gantañ Ar pezh a zo sur e 1936 e embann Deterding e c'hoant da vont da vevañ en Alamagn an Trede Reich. Degemeret e voe eno evel un den Stad. Mervel a raio eno e 1939 ha raktal e voe klasket gant an nazied pakañ an embregerezh Shell dre lodennoù Deterding, en aner..

## Marv

Marvet d'an oad a 72 vloaz, enoret e voe gant an nazied e-pad e obidoù. Lavaret e voe anezhañ e oa "als einen der ersten Vorkämpfer gegen den Weltbolschewismus". ("Evel unan eus ar c'hentañ kampioned enep ar volchevouriezh vedel"). Adolf Hitler en devoa kaset bleunioù evit e obidoù.

## Levrlennadur

* (en) John Donovan Sir Henri Deterding and the Nazi History of Royal Dutch Shell

## Notennoù ha daveennoù

* ↑ https://web.archive.org/web/20170510105928/http://reformed-theology.org/html/books/wall_street/chapter_07.htm
* ↑ https://www.lesechos.fr/24/07/2006/lesechos.fr/200079754_6--henri-deterding----l-homme-le-plus-puissant-du-monde----24-07-2006-.htm
# Cerfontaine (Norzh)

Cerfontaine zo ur gumun e departamant Norzh e Bro-C'hall.

## Monumantoù ha traoù heverk

* Iliz katolik Saint Médard
* An iliz katolik

## Emdroadur ar boblañs 1793-2007

* Andonioù : Cassini hag EBSSA
# Ceri

Ceri (skrivet Kerry e saozneg) zo ur gêriadenn hag ur gumuniezh eus Kembre, e kornôg kontelezh Powys. Llanfihangel yng Ngheri e oa anv kozh ar gêriadenn. Emañ er gevred da Y Drenewydd, e-kichen ar stêr Miwl.
E-kichen ar gêriadenn e kaver dismantroù ur voudenn-gastell, savet war-dro 1130, hag a oa pennlec'h kombod Ceri. Damheñvel e oa harzoù ar c'hombod kozh-se ouzh harzoù ar gumuniezh bremañ. Da sant Mihangel eo gouestlet an iliz, adsavet e 1179.
Ur ouenn deñved anavezet e Kembre, "deñved Bryniau Ceri" (Kerry Hill), zo o tont eus ar c'horn-bro-se.
E 2011 e oa 2 057 a dud o chom e kumuniezh Ceri ha 259 a oa kembraegerien (12,9%).

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol. Kavet : 2012-12-12..
# Ceriale

Ceriale zo ur gumun en Italia, e proviñs Savona ha rannvro Liguria.
# Cerfontaine

Cerfontaine zo un anv-lec'h gallek :
* Cerfontaine, kumun eus Belgia, e proviñs Namur.
* Cerfontaine, kumun c'hall e Nord, en Arondisamant Avesnes-sur-Helpe.
# Cergy

Cergy :
| Ar gêr gwelet eus nij. ||
| Melestradurezh ||
| Stad | Frañs |
| Rannvro | Enez-Frañs |
| Departamant | Val-d'Oise |
| Arondisamant | Pontoise (pennlec'h) |
| Kanton | Pennlec'h daou ganton : Cergy-Norzh ha Cergy-Su |
| Kod kumun | 95127 |
| Kod post | 95000, 95800 |
| Maer Amzer gefridi | Jean-Paul Jeandon 2014-2020 |
| Etrekumuniezh | Communauté d'agglomération de Cergy-Pontoise |
| Lec'hienn web | https://www.cergy.fr/accueil |
| Poblañsouriezh ||
| Poblañs | 67 790 ann. (2020) |
| Stankter | 5 769 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 21 m — brasañ 121 m |
| Gorread | 11,75 km² |
| kemmañ |
Cergy zo ur gumun en departamant Val-d'Oise hag er rannvro Enez-Frañs, e kreiz Bro-C'hall. Lec'hiet eo ar gumun arondisamant Pontoise eo. N'eo ket Cergy ar pennlec'h departamant Val-d'Oise, met lec'hiet eo eno ar prefeti ha sez ar C'huzul-departamant.
Er bloavezh 2020 e oa 67 790 a annezidi hag a reer Cergyssois anezho e galleg.

## Monumantoù ha traoù heverk

* Iliz Saint-Christophe.
* Maen-hir Pierre Fouret.

## Kêrioù gevellet

* Columbia (Stadoù-Unanet Amerika)
* Erkrath (Alamagn)
* Liaoyang (Sina)
* Porto-Novo (Benin)
* Tres Cantos (Spagn)
* West Lancashire (Rouantelezh Unanet)

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Cergnago

Cergnago zo ur gumun e Proviñs Pavia e rannvro Lombardia.
# Cerfontaine (Belgia)

Cerfontaine :
| Banniel | |
| Skoed | |
| Lec’hiadur Cerfontaine en Arondisamant Philippeville hag e Proviñs Namur | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Namur |
| Arondisamant | Philippeville |
| ins | 93010 |
| Kumunioù-Kod post | 5630 5630 5630 5630 5630 5630 |
| Kumunioù strollet | Cerfontaine Daussois Senzeilles Silenrieux Soumoy Villers-Deux-Églises |
| Kod pellgomz | 071 |
| Maer | Christophe Bombled (MR) |
| Gorread | 83,45 km² |
| Hed | 04° 24' .." Reter |
| Led | 50° 10' .." Norzh |
| Uhelder | .. m |
| Poblañs hep kontoù doubl | 4 579 (01.01.2007) |
| Stankter | 65 a./km² |
| Lec'hienn | www.cerfontaine.be |
Cerfontaine (e walloneg : Cerfontinne) a zo ur gumun eus Belgia e Proviñs Namur.

## Monumantoù ha traoù heverk

* An ti-kêr hag an iliz katolik.
* An ti-kêr.
* Iliz katolik Saint Lambert, XIX$^{vet}$ kantved.

## Emdroadur ar boblañs

a vo kavet e Wikimedia Commons.
# Cerezo de Río Tirón

Cerezo de Río Tirón zo ur gumun e Spagn, e proviñs Burgos.
# Ceriana

Ceriana zo ur gumun eus Proviñs Imperia, e Liguria, en Italia.
# Helygain

Helygain (Halkyn e saozneg, Lygian e kembraeg komzet er vro) zo ur gêriadenn hag ur gumuniezh eus biz Kembre, e Sir y Fflint. Emañ er mervent da gêr Y Fflint, etre Pentre Helygain er c'hornôg ha Llaneurgain er reter. Ouzh tor Mynydd Helygain emañ.
E 2011 e oa 2 879 a dud o chom e kumuniezh Helygain ha 529 anezho a oa kembraegerien (19%).
Eus Helygain e oa genidik al livour John Ingleby (1749-1808).

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..

## Liamm diavaez

* Lec'hienn ofisiel Helygain (en)
# Hem (Norzh)

Hem :
| An iliz Saint-Corneille. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant | Lille |
| Kanton | Lannoy |
| Kod kumun | 59299 |
| Kod post | 59510 |
| Maer Amzer gefridi | Francis Vercamer 2014-2020 |
| Etrekumuniezh | Lille Métropole Communauté urbaine |
| Lec'hienn web | www.ville-hem.fr |
| Poblañsouriezh ||
| Poblañs | 18 462 ann. (2020) |
| Stankter | 1 913 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 20 m — brasañ 52 m |
| Gorread | 9,65 km² |
| kemmañ |
Hem a zo ur gumun hag ur gêr eus departamant gall Norzh e Bro-C'hall.

## Dave ha notennoù

* ↑ Roadennoù ofisiel e lec'hienn an EBSSA
* ↑ Cassini, EBSSA ha fr:Hem (Nord)
# Help! (albom)

Pempvet albom studio ar strollad The Beatles eo Help!, embannet er Rouantelezh-Unanet d'ar 6 a viz Eost 1965, ha sonerezh o film Help!. Seizh eus kanaouenn an albom, en tu kentañ, zo tennet eus ar film, en o zouez ar singloù Help! ha Ticket to Ride. En eil tu e kaver Yesterday, ar ganaouenn adkemeret ar muiañ en istor ar sonerezh.
Pelloc'h ez a ar strollad e teknikoù al lies-pistennoù da sevel o son. Ar ganaouenn Yesterday zo sonet gant ur pevarad-kerdin, ar wezh kentañ d'ar strollad mont war-zu sonioù barok, tra ma klever ur fleüt e You've Got to Hide Your Love Away.

## Listenn ar c'hanaouennoù

Holl ganaouennoù savet gant Lennon/McCartney, war-bouez ar re ma'z eo merket anvioù tud all.
| Tu kentañ Help! – 2:18 The Night Before – 2:34 You've Got to Hide Your Love Away – 2:09 I Need You – 2:28 – George Harrison Another Girl – 0:05 You're Going to Lose That Girl – 2:18 Ticket to Ride – 3:09 | Eil tu Act Naturraly – 2:30 – Johnny Russel, Voni Morrison It's Only Love – 1:56 You Like Me Too Much – 2:36 – Harrison Tell Me What You See – 2:37 I've Just Seen a Face – 2:05 Yesterday – 2:05 Dizzy Miss Lizzy – 2:26 – Larry Williams |

## Fichenn-broduiñ

The Beatles
* John Lennon – kan, heson ha kan a-dreñv; gitar-tredan ha gitar akoustik; piano tredan, orglez war "Dizzy Miss Lizzy"; taboulin war "Tell Me What You See" hag "I Need You"
* Paul McCartney – kan, heson ha kan a-dreñv; gitar-bout, gitar akoustik, gitar-tredan; piano, piano tredan
* George Harrison – kan, heson ha kan a-dreñv; lead, gitar-tredan ha gitar akoustik; kaner-pennañ war "I Need You" ha "You Like Me Too Much"; güiro war "Tell Me What You See"
* Ringo Starr – toumperezh, klavoù war "Tell Me What You See"; kaner-pennañ "Act Naturally"
Sonerien ouzhpenn
* George Martin –produer, piano war "You Like Me Too Much"
* John Scott – fleüt tenor hag alto war "You've Got to Hide Your Love Away"
* Pevarad kerdin war "Yesterday", aozet gant Martin ha McCartney
# Helsingin Sanomat

Helsingin Sanomat, berraet e HS ha lesanvet Hesari, zo ur gazetenn bemdeziek eus Finland, an hini vrasañ er vro. Perc'hennet eo gant ar stroll Sanoma.
Embannet e vez bemdez, nemet d'an deizioù goude ar gouelioù, en ur vent tabloid. Dont a ra anv ar gazetenn eus hini kêr-benn ar vro, Helsinki, ma vez embannet.
Savet e voe e 1905, da gemer lec'h ur gazetenn all, anvet Päivälehti, a oa bet savet e 1889, en amzer ma oa Finland un dugelezh veur en Impalaeriezh Rusia. Ranket he doa ar gazetenn-se serriñ e 1904 abalamour m'he deveze bec'h gant servijoù kontrollerezh an tsar. Er bloavezh goude e oa bet adsavet gant he ferc'henn, gant an anv Helsingin Sanomat.

## Liamm diavaez

* Helsingin Sanomat

## Notennoù

* ↑ "Ensimmäinen HS-tabloidi on tässä", Helsingin Sanomat (date=7 January 2012). Retrieved on 12 Here 2017.
# Helsinki

Kêr-benn Finland eo Helsinki (an anv e finneg, distaget gant an taol-mouezh war ar silabenn gentañ ; Helsingfors e svedeg). E kreisteiz pellañ ar vro emañ, war ribl Pleg-mor Finland. E 2004 e oa 559 177 a annezidi e kêr ; ma konter ouzhpenn annezidi ar c’hêrioù zo tro-dro, evel Espoo, Vantaa ha Kauniainen (tolpet eo an holl gêrioù-se en un "tolpad-penn") e tizher 1,2 milion a dud. Kreizenn ar vuhez politikel, armerzhel, sevenadurel ha skiantel er vro eo Helsinki. Emañ aerborzh pennañ Finland, Helsinki-Vantaa, e-kichen ar gêr-benn.
Savet e oa bet Helsinki e 1550 gant roue Sveden Gustaf Iañ. Betek an XIX$^{vet}$ kantved e oa ur gêr bihan ha dister. E 1812, goude brezel 1808-1809 pa voe aloubet Finland gant Impalaeriezh Rusia, e teuas Helsinki da vezañ kêr-benn Dugelezh vras Finland, betek 1917 pa voe embannet dizalc’hiezh ar vro.
a vo kavet e Wikimedia Commons.
# Helsingborg

Helsingborg (distaget [ˈhɛlsiŋˈbɔrj] e svedeg) zo ur gêr hag ur gumun eus Sveden, e kontelezh Skania, poblet gant 95 444 a annezidi e 2008. Emañ war ribl ar mor, er c'hornôg da strizh-mor Øresund, en e lec'h strishañ. Gant se ez eo al lec'h eus Sveden tostañ da Zanmark, ha kêr Helsingør a weler en tu all d'ar strizh-mor, 4 km er c'hornôg.
Unan eus kêrioù koshañ Skandinavia eo Helsingborg, pa oa bet savet ouzhpenn nav c'hantved zo, gant Daned. Savadurioù kozh e-leizh a c'haller gwelet enni, evel ilizoù mein pe tour Kärnan, ur c'hreñvlec'h eus ar Grennamzer en deus talvezet da zifenn kêr ha da gontrolliñ ar strizh-mor a-hed 600 vloaz. En XIX$^{vet}$ hag en XX$^{vet}$ kantved e oa kresket kalzik Helsingborg ha deuet eo da vezañ an eizhvet kêr vrasañ e Sveden.
a vo kavet e Wikimedia Commons.
# Helvel spulc'het

Helvel spulc'het (Helvella crispa) a zo kebell-touseg anvet ivez Helvel boutin, Dibr gwenn pe c'hoaz Elfin dibr.
# Hem-Lenglet

Kumunioù Bro-C'hall :
| Anv | Hem-Lenglet |
| Skoed | |
| Lec'hiadur Hem-Lenglet en Arondisamant Cambrai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Cambrai |
| Etrekumuniezh | Communauté de communes de l'Ouest Cambrésis |
| Kanton | Cambrai-Kornôg |
| Kod INSEE | 59300 |
| Kod-post | 59247 |
| Maer | Yvette Blanchard |
| Amzer-gefridi | 2010-2014 |
| Gorread | 4,94 km² |
| Led | 50° 15' 31" Norzh |
| Hed | 03° 13' 45" Reter |
| Uhelder kreiz | 37 m |
| Uhelder bihanañ | 32 m |
| Uhelder brasañ | 60 m |
| Poblañs hep kontoù doubl | 526 (2007) |
| Stankter | 106 a./km² |
| Lec'hienn ar gumun | |
Hem-Lenglet a zo ur gumun eus departamant Norzh e Bro-C'hall.

## Istor
### XX$^{vet}$ kantved

* Brezel-bed kentañ: distrujoù bras a voe er gêriadenn.

## Monumantoù ha traoù heverk
### Bezioù ar C'hommonwealth e bered ar gumun: Hem-Lenglet Communal Cemetery

| Bro | Niver a soudarded |
| Aostralia | 5 |
| Rouantelezh-Unanet | 2 |
| Dianv | 1 |
| Hollad | 8 |
Marvet int e-pad ar Brezel-bed kentañ.

## Douaroniezh

* War lez ar stêr Sensée emañ Hem-Lenglet.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Meurzh 2014 | Bernard Degand | | |
| N'eo ket anavezet c'hoazh an holl fedoù. |||||

## Dave ha notennoù

* ↑ Traces of War
* ↑ Cassini hag EBSSA
# Helveted

An Helveted pe Helvetii (hervez al latin) a oa ur bobl c’halian a oa o vevañ el lec’h m’emañ Suis bremañ er c’hentañ kantved kent JK.
Anv a vez graet anezho gant Julius Caesar en e Commentarii de Bello Gallico, ma kont e klaskjont mont eus an Alpoù war-zu mervent Galia e 58 kent JK. Miret e voe outo a dreuziñ bro an Allobroged gant armeoù Caesar. Neuze e klaskjont tremen dre zouaroù ar Sequani hag an Aedui : taget e voent gant ar soudarded roman ha faezhet en emgann an Arar (Saône). Ur pennadig goude e voent trec’het adarre en emgann Bibracte, e bro an Aedui. Rankout a rejont distreiñ d’o bro orin ha roet e voe dezho ar gefridi da zifenn harzoù an Impalaeriezh roman diouzh ar C’hermaned, ha ganto ur statud a « bobl gevredet » (foederati). C’hwec’h vloaz war-lerc’h koulskoude e voe an Helveted o reiñ harp da emsavadeg Verkingetorix e 52 kent JK.
En III hag er IV$^e$ kantved e voe taget bro an Helveted, a oa bet romanekaet da neuze, gant Alemanned ha Burgonded. A-benn ar V$^{vet}$ kantved e oa bet peuraloubet gant ar pobloù german-se.

## Notennoù

* ↑ Notennou diwar-benn ar Gelted koz, p. 63
* ↑ De Bello Gallico, levrenn 1, pennadoù 2-29
* ↑ De Bello Gallico, levrenn VII, pennad 75